सांस लेने में तकलीफ होने पर भूलकर भी ना करें इस दवा का सेवन, जानिए सरकार ने क्या कहा
देश में कोरोना संक्रमण की दूसरी लहर में ज्यादातर मामले शरीर में ऑक्सीजन की कमी के सामने आ रहे हैं। शरीर में ऑक्सीजन की कमी को दूर करने के लिए लोग घरों में तरह-तरह के नुस्खे आजमा रहे हैं।
नई दिल्ली। देश में कोरोना संक्रमण की दूसरी लहर में ज्यादातर मामले शरीर में ऑक्सीजन की कमी के सामने आ रहे हैं। शरीर में ऑक्सीजन की कमी को दूर करने के लिए लोग घरों में तरह-तरह के नुस्खे आजमा रहे हैं। गौरतलब है कि कोरोना से बचाव में सभी कारागर हथियार फेस मास्क को ही बताया जा रहा है। कोविड-19 महामारी से लड़ाई में सबसे ज्यादा जरूरी है कि किसी भी खबर पर विश्वास करने से पहले आप उसकी अच्छे से पड़ताल करें। बता दें कि फर्जी खबरों से निपटने के लिए पत्र सूचना कार्यालय (पीआईबी) ने पीआईबी फैक्ट चेक टीम गठित की है। पीआईबी फैक्ट चेक टीम द्वारा आप भी किसी भी सूचना की सत्यता की जांच करा सकते हैं।Carbo vegetabilis होम्योपैथी दवा से ऑक्सीजन की कमी होगी दूर?सोशल मीडिया पर कोरोना वायरस महामारी को लेकर या इससे जुड़ी बातों को लेकर खूब दावे किए जा रहे हैं। कोविड-19 से बचने के लिए लोग कई उपाय घरों में आजमा रहे हैं। इसी कड़ी में सोशल मीडिया पर वायरल एक संदेश में दावा किया जा रहा है कि 'Carbo vegetabilis' नामक एक होम्योपैथिक दवाई की 2-3 बूंद से शरीर में ऑक्सीजन की मात्रा पूरी की जा सकती है। वायरल संदेश में कहा जा रहा है कि 'जरूरी सूचना- हां एक महत्वपूर्ण बात की आपको घबराने और टेंशन लेने का कोरोना का सिर्फ एक इलाज है खुश और प्रसन्न रहो मस्त रहो पर घर में ही... कुछ दिन से देश के सभी न्यूज चैनल पर एख खबर चल रही है... ऑक्सीजन की कमी, आप सब भी देख रहे होंगे, डरने की कोई बात नहीं.. जिस भी व्यक्ति को सांस लेने में दिक्कत हो रही है या सांस लेने में घबराहत होती है Carbo vegetabilis 30 or 200 (Homeopathy Medicine) की दो तीन बूंदे अपनी जीभ पर डाले फिर रिजल्ट देखे।'जानिए दावे की सच्चाईफर्जी खबरों का फैक्ट चेक करने वाले सरकार के ट्विटर हैंडल PIBFactCheck ने ट्वीट कर कहा कि यह दावा फार्जी है। सांस लेने में कठिनाई होने पर किसी डॉक्टर से सलाह अवश्य लें। गौरतलब है कि COVID19 से बचाव के लिए सरकार और डॉक्टर लोगों को बार-बार हाथ धोने, सही ढंग से मास्क लगाने व शारीरिक दूरी समेत कोविड नियमों का पालन करने लेकर सलाह दे रहे हैं।क्या वाकई मौसम परिवर्तन और बारिश से संक्रमण की रफ़्तार कम हो सकती है? क्या वाकई मौसम परिवर्तन और बारिश से संक्रमण की रफ़्तार कम हो सकती है? इसको लेकर पीआईबी फैक्ट चेक टीम ने कहा कि कोरोना की रफ़्तार केवल कोविड उपयुक्त व्यवहार का पालन करने से कम की जा सकती है।